CELEX: 62009CN0340
Language: el
Date: 2009-08-25 00:00:00
Title: Υπόθεση C-340/09: Προσφυγή της 25ης Αυγούστου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/15
            
         Προσφυγή της 25ης Αυγούστου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-340/09)
   2009/C 256/29
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και D. Recchia)
   
      Καθής: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, όσον αφορά ορισμένους ζωολογικούς κήπους στις περιοχές Aragón, Asturias, Βαλεαρίδων Νήσων, Cantabria, Castilla y León, Communidad Valenciana, Extremadura και Galicia,
               
                           —
                        
                        
                           παραλείποντας να φροντίσει ώστε, το αργότερο μέχρι την ημερομηνία που προβλέπει η οδηγία 1999/22/ΕΚ του Συμβουλίου, της 29ης Μαρτίου 1999, για τη διατήρηση άγριων ζώων στους ζωολογικούς κήπους (1), όλοι οι ζωολογικοί κήποι της επικρατείας του να έχουν έγκυρη άδεια χορηγούμενη σύμφωνα με όσα προβλέπει το άρθρο 4, παράγραφοι 2 και 3, της ως άνω οδηγίας και, όσον αφορά τις περιοχές Aragón, Asturias, Κανάριες Νήσους, Cantabria και Castilla y Léon, το άρθρο 4, παράγραφος 4, της οδηγίας και
                        
                     
                           —
                        
                        
                           παραλείποντας να κλείσει τους ζωολογικούς κήπους που δεν διαθέτουν άδεια, όπως ορίζει το άρθρο 4, παράγραφος 5, της οδηγίας,
                        
                     παρέβη τις υποχρεώσεις που υπέχει από το άρθρο 4, παράγραφοι 2, 3, 4 και 5, της προαναφερθείσας οδηγίας·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή εκτιμά ότι το Βασίλειο της Ισπανίας:
   
               —
            
            
               δεν φρόντισε ώστε, το αργότερο μέχρι την ημερομηνία που προβλέπει η οδηγία, όλοι οι ζωολογικοί κήποι της επικρατείας του να έχουν έγκυρη άδεια χορηγούμενη σύμφωνα με τις διατάξεις του άρθρου 4, παράγραφοι 2 και 3, και, όσον αφορά τις περιοχές Aragón, Asturias, Κανάριες Νήσους, Cantabria και Castilla y Léon, με τις διατάξεις του άρθρου 4, παράγραφος 4, της οδηγίας·
            
         
               —
            
            
               δεν έλαβε μέτρα ώστε να κλείσει τους ζωολογικούς κήπους που δεν διαθέτουν άδεια, όπως ορίζει το άρθρο 4, παράγραφος 5, της οδηγίας.
            
         
      (1)  ΕΕ L 94, σ. 24.